SET พลิกปิดบวก 9 จุด รับแรงซื้อหุ้นขนาดกลาง แนะจับตากลุ่มแบงก์ประกาศงบ
SET พลิกปิดบวก 9 จุด รับแรงซื้อหุ้นขนาดกลาง แนะจับตากลุ่มแบงก์ประกาศงบ โดยดัชนีปิดตลาดวันนี้ ที่ระดับ 1,236.78 จุด บวก 8.75 จุด หรือ 0.71% มูลค่าการซื้อขาย 4.95 หมื่นล้านบาท
13 เม.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,236.78 จุด บวก 8.75 จุด หรือ 0.71% มูลค่าการซื้อขาย 4.95 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ในกรอบแคบหลังไม่มีประเด็นใหม่หนุน แม้ผลประชุมประเทศผู้ส่งออกน้ำมัน และชาติพันธมิตร (โอเปกพลัส) จะบรรลุข้อตกลงลดกำลังการผลิต 9.7 ล้านบาร์เรล/วัน แต่ก็ทำให้ราคาน้ำมันทรงตัวอยู่ได้เท่านั้น ขณะที่ยังต้องติดตามการแพร่ระบาดไวรัสโควิด-19 ซึ่งเป็นปัจจัยที่ทำให้ upside ตลาดจำกัด
ขณะที่ตลาดหุ้นในภูมิภาคเอเชียวันนี้แกว่งแคบ หลายตลาดฯก็ปิดลบ เช่นเดียวกับดาวโจนส์ฟิวเจอร์สที่ติดลบ 1.4-1.5% ขณะที่ตลาดในยุโรปต่างก็ปิดทำการวันนี้เนื่องในวันอีสเตอร์
ทั้งนี้ ช่วงนี้ให้ติดตามตัวเลขเศรษฐกิจของประเทศสำคัญ ๆ อย่างพรุ่งนี้ให้ติดตามตัวเลขนำเข้า-ส่งออกของจีน และสัปดาห์นี้ทางสหรัฐฯก็จะมีการประกาศผลประกอบการของภาคเงิน ซึ่งก็รอดูเป็นอย่างไรบ้าง ส่วนบ้านเราก็ให้รอดูการทยอยประกาศผลประกอบการของกลุ่มแบงก์งวดไตรมาส 1/63 ถ้าออกมาแย่ก็อาจทำให้ตลาดพักฐานได้
สำหรับแนวโน้มการลงทุนในวันพรุ่งนี้ (14 เม.ย.) นายวีระวัฒน์ กล่าวว่า ตลาดฯคงจะแกว่งไซด์เวย์ โดยมีแนวรับ 1,200-1,180 จุด ส่วนแนวต้าน 1,240-1,250 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT     มูลค่าการซื้อขาย  3,108.64 ล้านบาท  ปิดที่   55.75 บาท ลดลง   1.50 บาท
GULF    มูลค่าการซื้อขาย  2,401.67 ล้านบาท  ปิดที่  177.00 บาท ลดลง   1.50 บาท
PTT     มูลค่าการซื้อขาย  2,314.56 ล้านบาท  ปิดที่   35.75 บาท ลดลง   0.25 บาท
BAM     มูลค่าการซื้อขาย  2,205.15 ล้านบาท  ปิดที่   21.70 บาท ลดลง   0.20 บาท
SAWAD   มูลค่าการซื้อขาย  1,534.45 ล้านบาท  ปิดที่   54.00 บาท เพิ่มขึ้น  2.25 บาท
 
ตลาดหุ้นเอเชีย
